મુકેશ અંબાણીનો દુનિયાના મોટા મોટા બિઝનેસમેનોમાં સમાવેશ થાય છે. માટે સ્વાભાવિક છે કે તેમની જીવનશૈલી કંઈ સામાન્ય તો હશે જ નહીં તે પણ એક રોયલ લાઈફ જ જીવતા હશે. તેમનું ઘર દુનિયાના સૌથી મોંઘા ઘરોની યાદીમાં બીજા ક્રમે છે. પણ શું તમને ક્યારેય એવો વિચાર આવે છે કે મુકેશ અંબાણી જ્યારે ઘરની બહાર નીકળતા હશે ત્યારે તેમના ખીસ્સામાં કેટલા પૈસા રાખતા હશે. ચાલો અંદાજો લગાવો તો ! નહી લગાવી શકો. પણ અમે તમારા માટે આ જાણકારી લાવ્યા છીએ. તાજેતરમાં જ એક પ્રોગ્રામમાં મુકેશ અંબાણીએ આ વાતનો ખુલાસો કરતાં જણાવ્યું હતું કે તે પોતાના ખીસ્સામાં કોઈ પણ પ્રકારના રૂપિયા રાખતા નથી, પછી તે રોકડા હોય, ક્રેડિટ કાર્ડ હોય કે ડેબીટ કાર્ડ હોય. તેમના બધા જ બીલ તેમની સાથે રહેનારા જ ચુકવે છે. તેમણે વધારામાં જણાવ્યું હતું કે પૈસા તેમના માટે મહત્ત્વના નથી. તેમના મત મજુબ પૈસો એક માત્ર સંસાધન છે જેના થકી કંપની નવા નવા જોખમો ઉઠાવે છે. હા તે વાતમાં કોઈ બે મત નથી કે રૂપિયા તમને ફ્લેક્સિબિલિટિ આપે છે. મેં જીવનમાં ક્યારેય મારા ખીસ્સામાં રૂપિયા રાખ્યા નથી. હું નાનપણથી અત્યાર સુધી ખીસ્સામાં પૈસા વગર જ રહ્યો છું.